ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιανουαρίου 1993 περί λεπτομερών κανόνων οπτικού ελέγχου για τον εντοπισμό παρασίων στα προϊόντα αλιείας

(93/140/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγίας 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το κεφάλαιο IV παράγραφος V σημείο 1 του παραρτήματος,

Εκτιμώντας:

ότι, με την οδηγία 91/493/ΕΟΚ, θεσπίζονται, ιδίως, οι απαιτήσεις σχετικά με τον έλεγχο των παρασίτων κατά τη μεταποίηση των προϊόντων της αλιείας στις χερσαίες εγκαταστάσεις επί των ειδικών σκαφών-

ότι εναπόκειται στις βιομηχανίες του τομέα της αλιείας η διεξαγωγή ελέγχου καθόλα τα >στα'δια>στάδια της παραγωγής των προϊόντων της αλιείας σύμφωνα με τους κανόνες που προβλέπονται στο άρθρο 6 της οδηγίας 91/493/ΕΟΚ, προκειμένου να μην φθάνουν στην κατανάλωση ιχθύες που είναι εμφανώς προσβεβλημένοι από παράσιτα-

ότι, σύμφωνα με το κεφάλαιο Ι παράγραφος ΙΙ σημείο 5 του παραρτήματος της οδηγίας 91/493/ΕΟΚ, πρέπει να ισχύουν οι ίδιοι κανόνες τόσο για τις χερσαίες εγκαταστάσεις όσο και για τα ειδικά σκάφη-

ότι η έγκριση λεπτομερών κανόνων για τη διενέργεια οπτικών ελέγχων προϋποθέτει τον ορισμό της εννοίας των ορατών παρασίτων και του οπτικού ελέγχου, καθώς και τον καθορισμό της φύσεως και της συχνότητας των προς εκτέλεση παρατηρήσεων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τους σκοπούς της παρούσας απόφασης, νούνται ως:

1. ορατό παράσιτο: παράσιτο ή ομάδα παρασίτων που έχουν διαστάσεις, χρώμα ή υφή που επιτρέπει τη σαφή διάκρισή τους από τους ιστούς του ιχθύος-

2. οπτικός έλεγχος: εξέταση η οποία δεν επιφέρει αλλοιώσεις στους ιχθείς ή στα προϊόντα της αλιείας και η οποία διενεργείται χωρίς μεγενθυτικά οπτικά μέσα και υπό καλές συνθήκες φωτισμού για το ανθρώπινο μάτι, συμπεριλαμβανομένης, ανάλογα με την περίπτωση, της χρησιμοποιήσεως τεχνητής ακτινοβολίας.

Άρθρο 2

1. Ο οπτικός έλεγχος διενεργείται δειγματοληπτικά επί αντιπροσωπευτικού αριθμού μονάδων.

2. Οι αρμόδιοι των χερσαίων εγκαταστάσεων και το ειδικευμένο προσωπικό που εργάζεται επί των ειδικών σκαφών καθορίζουν, ανάλογα με τη φύση των προϊόντων της αλιείας, τη γεωγραφική καταγωγή τους και τη χρήση για την οποία προορίζονται, το εύρος και τη συχνότητα των ελέγχων που αναφέρονται στην παράγραφο 1.

Άρθρο 3

Κατά τη διάρκεια της παραγωγής, ο οπτικός έλεγχος του εκσπλαχνισμένου ιχθύος πρέπει να διενεργείται από ειδικευμένο προσωπικό στην κοιλιακή κοιλότητα και στο συκώτι και τα αυγά που προορίζονται για κατανάλωση από τον άνθρωπο. Ανάλγοα με τη χρησιμοποιούμενη μέθοδο εκσπλαχνισμού, ο οπτικός έλεγχος πρέπει να πραγματοποιείται:

1. σε περίπτωση εκσπλαχνισμού με το χέρι, από τον ειδικευμένο εργάτη κατά την αφαίρεση των εντοσθίων και το πλύσιμο για κάθε ιχθύ χωριστά-

2. σε περίπτωση μηχανικού εκσπλαχνισμού, δειγματοληπτικά επί αντιπροσωπευτικού αριθμού μονάδων που δεν πρέπει να είναι μικρότερος από δέκα ιχθύς ανά παρτίδα.

Άρθρο 4

Ο οπτικός έλεγχος των φιλέτων ή των φετών ιχθύος πρέπει να διενεργείται από το ειδικευμένο προσωπικό κατά το ξάκρισμα μετά τον τεμαχισμό σε φιλέτα ή σε φέτες. Εφόσον δεν είναι δυνατή η διεξαγωγή μεμονωμένου ελέγχου, για λόγους που οφείλονται είτε στο μέγεθος των φιλέτων είτε στον τρόπο τεμαχισμού σε φιλέτα, καταρτίζεται και τίθεται στη διάθεση της αρμόδιας αρχής σχέδιο δειγματοληψίας σύμφωνα με τις διατάξεις που προβλέπονται στο άρθρο 6 παράγραφος 1 της οδηγίας 91/493/ΕΟΚ. Εφόσον η έκθεση των φιλέτων σε τεχνητή ακτινοβολία είναι τεχνικώς δυνατή, πρέπει να περιλαμβάνεται στο σχέδιο δειγματοληψίας.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 19 Ιανουαρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.